Title: En rigtig kærlighed
Description: To mænd forelsker sig hudløst og voldsomt en sommer, hvor solen skinner hele tiden. De etablerer sig som par i en flot lejlighed, de anskaffer sig en kat, for det har alle de andre par ? dem med børn, sommerhus, bil ? og de går ofte i Zoologisk Have, hvor de skiftes til at bestemme, hvilket dyr de skal kigge mest på. Det er godt at gå rundt i Zoologisk Have og sammen se på dyrene. Det er knap så godt at gå rundt med hinanden i hånden på gaden, fordi gaden har en holdning til, hvem der må elske hvem. En nat bliver den ene mand overfaldet brutalt to gange, og overfaldet sætter en svær proces i gang for de to mænd, som er nødt til på en ny måde at tage både sig selv og hinanden alvorligt som kærester og mennesker. Det handler om at tage ansvar for sig selv og hinanden og om at blive voksen og elske på den måde, der for lige præcis de to er den rigtige kærlighed.